నాలుగు నెలల కనిష్టానికి ద్రవ్యోల్బణం
- 2.99శాతానికి రిటైల్‌ సూచీ
న్యూఢిల్లీ : ప్రస్తుత ఏడాది ఏప్రిల్‌లో టోకు ధరల ద్రవోల్బణ సూచీ 3.85 శాతంగా నమోదై నాలుగు నెలల కనిష్టానికి దిగజారింది. దీనికితోడు ఇదే నెలలో (ఏప్రిల్‌) వినియోగ ధరల ద్రవ్యోల్బణం 2.99శాతంగా నమోదైంది. మార్చిలో ఇది 3.8శాతంగా ఉంది. ఇక ఈసారి ప్రభుత్వం టోకు ద్రవ్యోల్బణం, పారిశ్రామి కోత్పత్తిని డేటాను నూతన శ్రేణిలో విడుదల చేసింది. స్థూల ఆర్థిక సూచీకలను లెక్కించటానికి ఇంతకుక్రితం 2004-05 ఆధారిత ఏడాదిగా తీసుకోవడం చేస్తుండేది. ప్రస్తుతం దీన్ని 2011-12కు సవరించినట్టు తెలిపింది. ఈ కొత్త సిరీస్‌లో మొత్తం 697 అంశాలు కలిగి ఉండగా, దీంట్లో ప్రాథమిక వస్తువులు 117, ఇంధన, శక్తికి 16, తయారీ ఉత్పత్తులు 564 ఉన్నాయి. కాగా నూతన బేస్‌ ఇయర్‌గా టోకు ద్రవ్యోల్బణం లెక్కించినట్టయితే మార్చి నెలకు 5.29శాతం, ఫిబ్రవరికి 5.51శాతం, జనవరి 4.26శాతం, డిసెంబర్‌ 2.10శాతం, నవంబర్‌ 1.82శాతంగా నమోదు అయ్యేవని కేంద్ర గణంకాల శాఖ పేర్కొంది.
మీ స్నేహితులకు రికమెండ్ చెయ్యండి